موحدين (دروز)

الموحدين الدروز بيعتبروا الديانات التوحيدية سلسلة مكملة بعضها, ابتدت برسالة هرمس مثلث العظمة بعدين بأخناتون بعدين رسالة موسى و عيسى و محمد. و بيزودوا من الاجتهاد للديانات الابراهيميه التلاتة فلاسفة زى فيثاغورس و افلاطون و ارسطو و زينون الرواقى.

 الوصايا السبعة 

 صدق اللسان
 محبة الأخوان
 محدش يعبد حاجات غريبة
 ان الواحد يبعد عن الطغيان والابالسة
 التوحيد
 الرضا بفعل ربنا
 التسليم لأمره

 شعار الدروز 

شعار الدروز نجمة خماسية فيها خمس الوان بترمز للمبادئ الكونية الدرزية الخمسة:

 الاخضر: العقل
 الاحمر: النفس
 الاصفر: الكلمة
 الازرق: السابق (التعلم من اللى فات)
 الابيض: اللاحق (الحكمة لمواجهة المستقبل)

 الكتب المقدسة 
الدروز بيعترفوا بالقران، وبياخدوا من القران حلال الحلال والمعانى التوحيدية الحقيقية وبيسموه المستور المبين. ورسايل الحكمة هيا تأويل للقران وشرح للعقيدة التوحيدية وشروط تعامل الموحدين مع بعض ومع الطوايف التانيه.
الموحدين الدروز بيعتبروا الديانات التوحيدية سلسلة مكملة بعضها, ابتدت برسالة هرمس مثلث العظمة بعدين بأخناتون بعدين رسالة موسى و عيسى و محمد. و بيزودوا من الاجتهاد للديانات الابراهيميه التلاتة فلاسفة زى فيثاغورس و افلاطون و ارسطو و زينون الرواقى. واحدة من الركايز المهمه فى عقيدة الدروز هو تقمص الأرواح وانتقال الروح بعد مفارقتها الجسد لمولود جديد, والروح البشرية بتتنقل بس لجسد انسان.

 دروز ولا موحدين 
الدروز (الموحدين) بيعتبروا ان اسم الموحدين هو الاسم الصح لان عقيدتهم بتعتمد على توحيد الخالق بشكل اساسي، ومبيحبوش اسم الدروز دة لانهم بيقولوا انه اتنسب ليهم غصب عنهم.
الاسم دة اصله هو نشتكين الدرزى اللى بيعتبروه شخص كافر ومش كويس لانه كان بيدعو الناس للدرزيه بالعنف والسيف وعلاقته بالمعتقد كانت سطحية. موجود مبدأ اساسى فى عقيدة الدروز ان "مافيش اكراه فى الدين" و للحاكم بأمرالله خطبة مشهوره فى كده.
الدروز ليهم اسم تانى و هو "بنو معروف"

 الجواز والطلاق 
الموحدين بيتجوزا من بعضهم، والجواز لازم يكون مبنى على المحبة والعدل. وعشان كدة بيمنعوا تعدد
الزوجات عشان بيقضى على العدل والانصاف.
ومن شروط الجواز ان اللى هيتجوزوا يعرفوا كل حاجة عن بعض، سواء من الناحية الصحية او العقلية او الروحية.
الراجل لازم يساوى ما بينه وبين مراته ويقسم كل حاجة بيمتلكها بالنص معاها، والست لازم تمشى على خطة جوزها ومبادئه فى الحياة.
الاتنين ليهم الحق انهم يطلبوا الطلاق. بس لو واحد فيهم طلب الطلاق من  مش سبب التانى له الحق انه ياخد نص اللى عنده
وبعد الطلاق مينفعش يرجعوا لبعض تانى.

 الدرزية والاسلام 
 التشابه 
الدروز بيعتبرو نفسيهم مسلمين على الحاجات دي:

 الدروز بيعترفوا بكل الأنبياء والرسل اللى اتقالت فى القرآن و بالشهادتين و القرآن.
 تقاليدهم متشابهة للتقاليد الاسلامية، زى طقوس الجواز والعزا والاحتفال بعيد الاضحى
 الدروز بيعتبروا رسايل الحكمة متختلفش عن اللى فى القران, وفيه دروز بيعتبروها تفسير للقران
 الحاكم بأمر الله كان مسلم ومن سلالة اهل البيت.
 بيعتبروا لحم الخنزير والخمرة حرام
والدرزية فى الاصل هى فرع من فروع الشيعة الفاطمية انشقت عن المذهب الاسماعيلى فى القرن العاشر.

 الاختلاف 
 ممنوع فى الدرزية الجواز باكتر من واحدة.
 ممنوع الواحد يرجع لطليقـته.
 واخدين موقف محايد من الحديث النبوى ومش بيستعملوه فى التشريع الا لو كان له سند صريح فى القرآن.
 بيختلف الدروز مع السنيين فى تصنيف الصحابة, فـ بيقدموا ”سلمان الفارسي“ و”المقداد“ و”ابو الذر الغفاري“ و”عمار بن ياسر“ علَى ”ابو بكر وعمر وعثمان“.

 شوف مقالة الاسلام

 الرموز الدينيه 
 نجمة الدروز 
تصغير|200بك|يسار|علم الدروز.
«الحدود» فى عقيدة التوحيد خمسة من كبار زعماء الدروز اللى  كان لهم الدور الاولانى والأساس فى إرساء دعائمها و نشرها:
 الأخضر: لقب لحمزة بن على بن أحمد الزوزنى.
 الأحمر: لقب لأبى إبراهيم بن محمد بن حامد التميمى.
 الأصفر: لقب لأبى عبد الله محمد بن وهب القرشى.
 الأزرق: لقب لأبى خير سلامة بن عبد الوهاب السامرى.
 الأبيض: لقب لبهاء الدين أبو الحسن على بن أحمد السموقى المشهور «بالضيف».
 دروز مشاهير 
 شكيب ارسلان: سياسى و كاتب لبناني
 سميح القاسم: شاعر فلسطيني
 فيوصل القاسم: مذيع مشهور فى قناة الجزيرة
 فريد الأطرش: موسيقار و مغنى مصرى من اصل سوري
 اسمهان: مغنية مصرية من اصل سوري
 فهد بلان: مغنى سوري
 رامى عياش: مغنى لبناني
 سلطان باشا الاطرش: قائد الثورة السورية الكبيرة اللى انطلقت سنة 1925 ضد الانتداب الفرنساوي
 كمال جنبلاط: مفكر و فيلسوف و نايب و وزير لبنانى - مؤسس الحزب التقدمى الاشتراكى - اغتيل سنة 1977 على ايدين المخابرات السورية
 وليد جنبلاط: عضو برلمان لبناني
 سمير قنطار: عميد الأسرى اللبنانيين فى اسرائيل - اتفرج عنه سنة 2008
 طليع حمدان , شاعر شعبى (زجل) لبنانى.
 عادل ارسلان: شاعر - من قادة الثورة السورية الكبرى - خد مناصب عالية فى سوريا بعد الاستقلال زى الوزارة بعدين مندوب سوريا فى الامم المتحده بعدين خد منصب رئيس الدبوان الملكى فى الاردن فى الخمسينات.
 رشيد طليع: شخصية سياسية مرموقة خد مناصب كتيرة فى بدايات القرن العشرين قائمقام حماة وطرابلس بعدين رئيس وزرا شرق الاردن واستقال منها عشان يدخل قيادة الثورة السورية الكبرى.
 مجيد ارسلان: سياسى وزعيم تقليدى لبنانى ناضل ضد الاحتلال واعتقل واتنفى و بعد الاستقلال خد مناصب وزارية فى الحكومات اللبنانية اللى ورا بعض.
 الشيخ احمد طاهر ابوصالح شيخ عقل الدروز فى الجولان, مات فجأة بعد احتلال اسرائيل للجولان بفترة قصيرة, و بيعتقد انه مات متسمم بسبب معارضته لطلبات التطبيع مع سلطة الاحتلال.

 شوف كمان 
:تصنيف:مجموعه عرقيه

 تاريخ الدروز
 توزيع الدروز الجغرافي

 المصادر 
 شروحات الامير السيد.
 الدروز فى التاريخ، للدكتورة نجلاء مصطفى ابو عز الدين.
 مسلك التوحيد، للدكتور سامى نسيب مكارم.
 موسوعة الفرق والجماعات والمذاهب والأحزاب ص344، عقيدة الدروز عرض ونقد.
 كتاب النقط والدوائر للشيخ زين الدين ال تقى الدين
 كتاب المنفرد بذاته لحمزة بن على بن احمد
 كتاب ترياق الذنوب ودواء العيوب
 كتاب الغرة للشيخ سعيد البقعسماني
 مذاكرات مجالس الحكمة فى السويداء وجبل لبنان
 الموروث الشفهى من رسايل الحكمة.

تصنيف:طوايف اسلامية
موحدين دروز
موحدين دروز
تصنيف:مقالات مختاره
تصنيف:مجموعه عرقيه